વાપી બલીઠા નેશનલ હાઇવે પર રૂપિયા 10 કરોડના ખર્ચે તાલુકા સેવા સદનની કચેરી તૈયાર કરવામાં આવી હતી જેનું ઉદ્ધાટન મુખ્યમંત્રીએ કહ્યુ હતું પરંતુ હાલમાં કર્મચારીઓ પાણી માટે વલખા મારી રહ્યા છે. અરજદારોને તમામ સુવિધા મળી રહે તેવા ઉદેશ્ય સાથે કચેરીનો પ્રારંભ તો થયો પરંતુ પાણીના કનેકશન યોગ્ય રીતે ન થયું હોવાથી અહીં આવતા લોકો પાણી માટે હેરાન થાય છે. જો કે અધિકારીઓ અને કર્મચારીઓ માટે પીવા માટે મિનરલ વોટર પાણી આવે છે પણ અરજદારોને ગરમીમાં પણ તરસ્યા જ રહેવું પડે છે.